b'\n_START_ARTICLE_\nEnver-pa\xc5\xa1a\n_START_SECTION_\nKarijera\n_START_PARAGRAPH_\nJo\xc5\xa1 kao mlad istaknuo se u borbi protiv makedonskih gerilaca tijekom koje se pridru\xc5\xbeio mladoturskom pokretu. Godine 1908. sudjelovao je u svrgnu\xc4\x87u osmanskog sultana Abdula Hamida II., a ve\xc4\x87 1909. godine imenovan je vojnim ata\xc5\xa1eom u Berlinu._NEWLINE_U sije\xc4\x8dnju 1914. godine postao je brigadni general te ministar rata u kabinetu unitarista Saida Halim-pa\xc5\xa1e. Osuvremenio je vojsku te se, postav\xc5\xa1i arbitrom vanjske politike svoje zemlje, zalagao za povezivanje s Njema\xc4\x8dkom te ulaska Osmanskog Carstva u Prvi svjetski rat na strani Centralnih sila. Po ulasku u rat planirao je sjedinjavanje turskih naroda s podru\xc4\x8dja Azije s Osmanskim Carstvom._NEWLINE_Nakon poraza pobjegao je u Berlin te je 1919. godine u odsutnosti osu\xc4\x91en na smrt. Od 1920. godine boravio je u SSSR-u te ondje namjeravao preuzeti vodstvo u Kemal-pa\xc5\xa1inom pokretu otpora u Maloj Aziji. Nakon odre\xc4\x91enih uspjeha ubijen je u jednoj vojnoj akciji Crvene armije.\n_START_SECTION_\nPrivatni \xc5\xbeivot\n_START_PARAGRAPH_\nO\xc5\xbeenio se u o\xc5\xbeujku 1914. godine ne\xc4\x87akinjom sultana Mehmeda V. Re\xc5\xa1eda.'